RESOLUCIÓN do 23 de setembro de 2008 pola que se convocan unhas xornadas sobre delitos contra a saúde pública e branqueo de capitais.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 02/10/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dunhas xornadas sobre delitos contra a saúde pública e branqueo de capitais, que deberán desenvolverse conforme as seguintes bases:
Obxectivos.
-Coñecer a actualidade normativa e operativa relacionada cos delitos contra a saúde pública, identificando e concretando especialmente os problemas derivados do tráfico de drogas e do branqueo de capitais asociado a este tráfico.
-Delimitar cales son os mecanismos de investigación e represión para optimizar a cooperación xudicial e policial nacional e internacional.
-Como obxectivo específico, finalmente, salientar os problemas máis usuais concorrentes nas investigacións e instrucións xudiciais e as súas posibles solucións.
Destinatarios.
Persoal das forzas e corpos de seguridade, vixilancia aduaneira e outros colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan nestas xornadas é de 80.
Solicitudes.
1. O persoal que desexe participar nestas xornadas deberá cubrir a solicitude que figura na páxina web
http://agasp.xunta.es
, ou enviar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 20 de outubro, ás 14 horas.
3. As instancias deberán enviarse á sede da Academia Galega de Seguridade Pública: avenida da Cultura, s/n, 36680 A Estrada (fax: 886 20 61 22), ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 23 e 24 de outubro. O día 23 en xornada de mañá (9.30 a 14.30 h) e tarde (16.30 a 19.00 h); e o día 24 só en xornada de mañá (9.30 a 14.00 h).
Contido.
-Delitos contra a saúde pública (artigos 359 ao 367 CP).
-Especial referencia ao tráfico de drogas.
-Branqueo de capitais.
-Novas formas de investigación policial e xudicial.
-Problemática asociada a este tipo de delitos.
Relación de admitidos.
A relación de admitidos farase pública o día 21 de outubro a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 206 117/118.
Lugar.
As xornadas desenvolveranse no salón de actos do Centro Sociocultural da Fundación Caixa Galicia, rúa Policarpo Sanz, 21, Vigo.
Certificado de asistencia.
Ao remate das xornadas entregaráselles un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade Pública poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 23 de setembro de 2008.
P.S. (Disposición primeira Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "19100D013P047.PDF"